open-index/open-wikipedia-markdown huggingface dataset:
Πραιτώριο

**Πραιτώριο** στη ρωμαϊκή εποχή αρχικά η σκηνή του στρατιωτικού διοικητή μέσα σε ρωμαϊκό κάστρο, πύργο, οχύρωμα ή στρατόπεδο. Η λέξη προέρχεται ετυμολογικά από το όνομα του ανώτερου Ρωμαίου δικαστή, του Πραίτορος. Στην σκηνή αυτή συναθροίζονταν το πολεμικό συμβούλιο του στρατηγού. Αργότερα, στη Βυζαντινή αυτοκρατορία, Πραιτώριο ονομάζονταν η οικία του πολιτικού διοικητή.

Πραιτώριο ονομάζονταν επίσης η έδρα του Ρωμαίου διοικητή, του στρατηγού ή κάθε άλλο επιβλητικό κτίριο ή παλάτι. Επίσης πραιτώριο ονομάζονταν το στρατόπεδο των Πραιτωριανών στη Ρώμη.

## Περιγραφή
Η πολλαπλή χρήση του όρου καθιστά δύσκολη τη γενική αρχιτεκτονική περιγραφή του κτιρίου. Άλλοτε μπορεί να είναι μια σταθερή εγκατάσταση σε μορφή σκηνής, συνήθως όμως ήταν ένα επιβλητικό μέγαρο, ενώ μερικές φορές ήταν και κινητό.

### Εξωτερικά χαρακτηριστικά
Σημαντικό χαρακτηριστικό του Πραιτωρίου ήταν οι αναλογίες των τμημάτων του. Το κεντρικό τμήμα του αποτελείτο από δύο υπαίθριες αυλές, οι οποίες αντιστοιχούσαν στο άτριο και στο περιστύλιο των ρωμαϊκών επαύλεων. Συχνότατα περιβάλλεται από χώρους για ασκήσεις και γυμνάσια των στρατιωτών. Στον χώρο μπροστά στο Πραιτώριο συναντάμε τη σκηνή του διοικητή. Ως οικοδομικά υλικά χρησιμοποιούνταν τούβλα, ασβεστοκονίαμα για την επικάλυψη, ενώ ως αρχιτεκτονικά στοιχεία συναντάμε αψίδες και κίονες.

### Εσωτερική διαρρύθμιση

Η εσωτερική διαρρύθμιση του Πραιτωρίου εξυπηρετούσε τις ανάγκες των επίσημων εργασιών των Ρωμαϊκών αξιωματικών. Στους χώρους του ήταν αναρτημένες ανακοινώσεις περί δασμών και φόρων.

## Αναφορές στην Καινή Διαθήκη
Στην Καινή Διαθήκη ως Πραιτώριο μνημονεύεται το παλάτι του Πόντιου Πιλάτου, όπου αναφέρεται ότι καταδικάστηκε σε θάνατο ο Ιησούς Χριστός.

## Παραπομπές


## Εξωτερικοί σύνδεσμοι
* 
* Πραιτώριο στο  Housesteads κατά μήκος του Τείχους του Αδριανού
* International Standard Bible Encyclopedia
* Πραιτώριο Agrippinae (Valkenburg) 
* Bible Study - The Praetorium

Κατηγορία:Ρωμαϊκή αρχιτεκτονική
Κατηγορία:Στρατός της Αρχαίας Ρώμης
Κατηγορία:Αρχαία Ρωμαϊκή κυβέρνηση
Χριστιανική δημοκρατία

Ο όρος **Χριστιανική Δημοκρατία** μπορεί να σχετίζεται με τα παρακάτω λήμματα:

* Χριστιανοδημοκρατία, πολιτική ιδεολογία.

## Κόμματα στην Ιταλία

*Χριστιανική Δημοκρατία (Ιταλία), πρώην κόμμα στην Ιταλία, (1943–1994).
*Αναγέννηση της Χριστιανικής Δημοκρατίας, πρώην κόμμα στην Ιταλία (1997–2012)
*Νέα Χριστιανική Δημοκρατία, μικρό πολιτικό κόμμα στην Ιταλία (1995).
*Χριστιανικό Δημοκρατικό Κόμμα, (2000–σήμερα)
*Χριστιανική Δημοκρατία (Ιταλία, 2002), 2002–σήμερα.
*Χριστιανική Δημοκρατία (Ιταλία, 2004), 2004–σήμερα.
*Χριστιανική Δημοκρατία για τις Αυτονομίες, 2005 –2009.
*Χριστιανική Δημοκρατία (Ιταλία, 2012), 2012 –σήμερα.

## Σε άλλες χώρες

*Χριστιανική Δημοκρατία (Ελλάδα) 
*Χριστιανική Δημοκρατία (Βραζιλία)
*Χριστιανική Δημοκρατία (Πολωνία)
Σοφοκλής Τριανταφυλλίδης

Ο **Σοφοκλής Τριανταφυλλίδης** (1852-1929) ήταν Έλληνας δικηγόρος, δημοσιογράφος και πολιτικός. Υπήρξε ένας από τους ηγέτες του αγροτικού κινήματος στη Θεσσαλία.

## Βιογραφικό
Γεννήθηκε στην Τραπεζούντα το 1852, σπούδασε στην Μεγάλη του Γένους Σχολή και σε ηλικία 16 χρόνων ήρθε στην Ελλάδα. Κατά την Επανάσταση στη Θεσσαλία, το 1878, πήρε μέρος στην Μάχη της Μακρυνίτσας, στο Πήλιο, όπου τραυματίστηκε. Μεταφέρθηκε στην Αθήνα και αφού ανάρρωσε σπούδασε νομικά και στη συνέχεια εργάστηκε ως δικηγόρος στο Βόλο. Από το 1903 μέχρι το 1907 ήταν επικεφαλής του Μακεδονικού Κομιτάτου της πόλης.

Το 1900 ίδρυσε την εφημερίδα «*Πανθεσσαλική*» , που υποστήριξε τους ακτήμονες αγρότες της Θεσσαλίας και συνέβαλε στη διάδοση φιλελεύθερων και σοσιαλιστικών ιδεών. Το 1906 έγραψε το έργο «*Οι κολίγοι της Θεσσαλίας*». Το 1910 εκλέχτηκε βουλευτής με το Κόμμα Φιλελευθέρων.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Έλληνες εκδότες
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες συνδικαλιστές
Κατηγορία:Βουλευτές Λάρισας
Κατάλογος επάρχων της Βυζαντινής Κωνσταντινούπολης

## 4ος αιώνας
### Ανθύπατοι (μέχρι το 359)

* Αλέξανδρος (342)
* Ούλπιος Λιμένιος (342)
* Δονάτιος (περ. 343)
* Μόντιος Μάγκνος (προ του 351)
* Στρατήγιος Μουσονιάνος (προ του 353)
* Ανατόλιος (354)
* Ιουστίνος (355)
* Φώτιος (355/356)
* Αράξιος (356)
* Θεμίστιος (358–359)

### Έπαρχοι (από το 359)

* Ονοράτος (359–361)
* Δομίτιος Μοδέστος (362–363)
* Ιόβιος (364)
* Καισάριος (365)
* Φρονίμιος (365–366)
* Κλέαρχος (372–373, πρώτη θητεία)
* Ουινταόνιος Μάγνος (375–376)
* Ρεστίτοτος (380)
* Παγκράτιος (381–382)
* Σωφρόνιος (382?)
* Κλέαρχος (382–384, δεύτερη θητεία)
* Θεμίστιος (384)
* Παλλάδιος (382/408)
* Θεόδωρος (385/387)
* ΝεβρίδιοςΝεβρίδιος (386)
* Κλημεντίνος (386/387)
* Πρόκλος (388–392)
* Αρισταίνετος (392)
* Αυρηλιανός (393–394)
* Ονωράτος (394?)
* Θεόδοτος (395)
* Κλαύδιος  (396)
* Αφρικανός (396–397)
* Ρομυλιανός (398)
* Σεβερίνος (398–399)

## 5ος αιώνας

* Κλέαρχος (400–402)
* Σιμπλίκιος (403)
* Παιάνιος (404)
* Στούδιος (404)
* Ότπατος (404–405)
* Γεμέλλος (404/408)
* Αιμιλιανός (406)
* Μονάξιος (17 Ιανουαρίου 408 – 26 Απριλίου 409)
* Ανθέμιος Ισίδωρος (4 Σεπτεμβρίου 410 – 20 Οκτωβρίου 412)
* Πρισκιανός (413)
* Ούρσος (415–416)
* Αέτιος (419)
* Φλορέντιος (422)
* Σεβερίνος (423–424)
* Κωνστάντιος (424–425)
* Θεόφιλος (425–426)
* Κύρος ο Πανοπολίτης (426)
* Νέφθιος
* Πρόκολος (428)
* Ηλιόδωρος (432)
* Λεόντιος (434–435)
* Κύρος ο Πανοπολίτης (439–441)
* Ιουστινιανός (474)
* Αδαμάντιος (474–479)

## 6ος αιώνας
* Θεόδωρος ο Τηγανιστής, πριν το 518
* 
* Θεόδωρος ο Τηγανιστής, 518- 519
*
* Θεόδοτος ο Κολοκύνθιος, 522-523
* Θεόδωρος ο Τηγανιστής, 523- ?
* Ζήμαρχος, 565

## 7ος αιώνας
* Κοσμάς, 608

## 8ος αιώνας
* Δανιήλ ο Σινώπης, περ. 715
* Προκόπιος, 766

## 9ος αιώνας
* Μαριανός, περ, 850
* Νικήτας Ωορυφάς, περ. 860
* Βασίλειος, 862–866
* Κωνσταντίνος Μύαρης, περ. 866
* Παύλος, περ. 526
* Κωνσταντίνος Καπνογένης
* Μαριανός
* Ιωάννης
* Φιλόθεος
* Μιχαήλ, τέλη 9ου αρχές 10ου αιώνα

## 10ς αιώνας
* Θεόφιλος Ερωτικός (?–945)
* Κωνσταντίνος Πρωτοσπαθάριος (945–?)
* Θεόδωρος Δαφνοπάτης

## 11ος αιώνας
* Ρωμανός Αργυρός
* Αναστάσιος
* Καμπανάρης
* Ῥαδηνός

## 12ος αιώνας
* Βασίλειος, περ. 1106
* Ιωάννης Ταρωνίτης, περ. 1107 και περ. 1147
* Ανδρόνικος Καματηρός, περ. 1156
* Κωνσταντίνος Τορνίκης, περ. 1198/1199

## 13ος αιώνας
* Κανείς, 1204-1261
* Αλέξιος Στρατηγόπουλος, 1261, προσωρινώς διοικητής
* Ευφρόσυνος, 1261-1264
* Κωνσταντίνος Τορνίκης, 1264
* Κωνσταντίνος Χαδηνός, 1269
* Μανουήλ Μουζάλων, 1276 ή 78-1285;
* Κίνναμος, 1289-1294 και 1303

## 14ος αιώνας
* Ιωάννης Παλαιολόγος, 1294-1304 και ίσως 1305 
* Υπέρτιμος και Χαλκεώπουλος, 1304-1305
* Δερμοκαΐτης, 1306-1307
* Μιχαήλ Σεναχειρήμ Μονομάχος1321-1328;
* Θεόδωρος Συναδηνός, 1328
* Θεόδωρος Μετοχίτης
* Γεώργιος Χούμνος και Δημήτριος Τορνίκης, 1338-1339

## Άγνωστη Θητεία
* Ιωάννης Αμούδας

## Παραπομπές


## Πηγές
* 
* 
* 


Κατηγορία:Ιστορικοί κατάλογοι
Πραιτώριο (αποσαφήνιση)

Με τον όρο **Πραιτώριο** μπορεί να αναφέρεται:

* Πραιτώριο, στην Ρωμαϊκή εποχή αρχικά η σκηνή του στρατιωτικού διοικητή και αργότερα, στη Βυζαντινή αυτοκρατορία, η οικία του Πραίτωρα, του πολιτικού διοικητή

ή κάποιο από τα γνωστά πραιτώρια:
* Πραιτώριο της Κωνσταντινούπολης, ιστορικό βυζαντινό κτίριο στην Κωνσταντινούπολη
* Πραιτώριο Ιεροσολύμων, γνωστό και ως «φυλακή του Χριστού»
* Πραιτώριο Γόρτυνας, ρωμαϊκό παλάτι και βυζαντινό μοναστήρι

ή εναλλακτικά ο οικισμός:
* Πραιτώριο Λάρισας, οικισμός στον Δήμο Ποταμιάς
Βασίλειος Αργυρός

Ο **Βασίλειος Αργυρός** (περ. 970 – μετά το 1023) υπήρξε Βυζαντινός ευγενής του Οίκου των Αργυρών. Αδελφός του ήταν ο Ρωμανός Γ'.
## Βιογραφία
Σύμφωνα με την *[[Σύνοψις Ιστοριών|Σύνοψη Ιστοριών]]* του Ιωάννη Σκυλίτζη, ο Βασίλειος Αργυρός ήταν στρατηγός της Σάμου και εξεστράτευσε εναντίον του Μέλη του Μπάρι περί τα 1010-1011. Πιθανόν όμως ο Σκυλίτζης να τον συγχέει με τον σύγχρονό του Βασίλειο Μεσαρδονίτη, που ήταν κατεπάνος της Ιταλίας. Πιθανώς όμως και να ήταν διοικητής στο Βυζαντινό ναυτικό, που έσπευσε να ενισχύσει τον Βασίλειο Μεσαρδονίτη. Επέστρεψε από την Ιταλία το 1017 περίπου. Ορισμένοι σύγχρονοι μελετητές ταυτίζουν τους δύο Βασιλείους, αλλά η γνώμη αυτή αμφισβητείται. Αργότερα ίσως να ανέλαβε το αξίωμα του πατρικίου και στρατηγού της Θράκης, όπως υποθέτουμε από μια σφραγίδα που βρέθηκε στη Βουλγαρία. Τον Βασίλειο τον συναντάμε πάλι το 1021-1022 ως διοικητή της επαρχίας του Βασπουρακάν στην Αρμενία, η διοίκηση της οποίας του αφαιρέθηκε το 1023 λόγω ανικανότητας.

Κόρη του Βασιλείου ήταν η Ελένη Αργυρή, η οποία παντρεύτηκε τον Γεωργιανό βασιλιά Βαγράτη Δ'.  Μια άλλη θυγατέρα του παντρεύτηκε τον στρατηγό Κωνσταντίνο Διογένη και ήταν μητέρα του Ρωμανού Δ' Διογένη. Ένας άλλος γιος του Βασιλείου αναφέρεται ως στρατηγός του Θέματος Ανατολικών στα μέσα του 11ου αιώνα.

## Παραπομπές


## Πηγές
*Αλέξανδρος Καζντάν. Some Notes on the Byzantine Prosopography of the Ninth through the Twelfth Centuries. *Byzantinische Forschungen* 12 (1987): 63–76
*Holmes, Catherine (2005), *Basil II and the governance of Empire (976–1025)*. Oxford University Press. ISBN 0199279683
*Skylitzes, John (transl. by Wortley, John; 2010).* John Skylitzes: A Synopsis of Byzantine History, 811–1057: Translation and Notes*, Cambridge University Press, ISBN 0521767059
* Cheynet, J.C. & Vannier, J.F. Les Argyroi. *Zbornik Radova Vizantološkog Instituta* 40 (2003): 57–90

Βασιλειος
Κατηγορία:Κατεπάνω
Κατηγορία:Βυζαντινοί Πατρίκιοι
Κατηγορία:Κυβερνήτες του Θέματος Θρακησίων
Κατηγορία:Βυζαντινοί του 11ου αιώνα
Ελένη Αργυρή

Η **Ελένη Αργυρή** ή **Αργυροπούλαινα** ( - 1033) υπήρξε πριγκίπισσα του Βυζαντίου από τον Οίκο των Αργυρών και βασίλισσα σύζυγος του Γεωργιανού Μπάγκρατ Δ΄. Απεβίωσε ένα χρόνο αργότερα από άγνωστη αιτία.
## Βιογραφία
Πατέρας της ήταν ο μάγιστρος Βασίλειος Αργυρός. Ο γάμος της με τον Αυτοκράτορα Μπάγκρατ ήταν μέρος της συμφωνίας ειρήνης που συνάχτηκε από την μητέρα του Μπάγκρατ Μαριάμ που τελούσε ως αντιβασιλέας όταν επισκέφτηκε την Κωνσταντινούπολη το 1032, ενώ η μικρή Ελένη ήταν σε ηλικία 14 χρονών. Η Μαριάμ επέστρεψε στην Γεωργία μαζί με την μικρή Ελένη και τον τίτλο του κουροπαλάτη για τον γιο της. Ο γάμος τελέστηκε στον καθεδρικό ναό του Μπανάκ. Πιστεύεται ότι η σκηνή του γάμου εικονίζεται σε αγιογραφία του ναού. Σύμφωνα με την Γεωργιανή παράδοση, η Ελένη έφερε με την προίκα της ένα από τους ιερούς ήλους του Ιησού, μια πολύτιμη εικόνα που φυλάσσεται σήμερα στο Μουσείο Τέχνης της Γεωργίας (*Art Museum of Georgia*)  και πολλούς θησαυρούς. Συνοδεύονταν επίσης από πολλούς καλλιτέχνες και βιοτέχνες που εγκαταστάθηκαν στην Γεωργία.

Η Ελένη απεβίωσε ένα χρόνο αργότερα στο Κουτάισι από άγνωστη αιτία και χωρίς απογόνους. Ο Μπαγκράτ ξαναπαντρεύτηκε και απόκτησε απογόνους. Μετά τον θάνατο της Ελένης έπαψαν και οι σχέσεις μεταξύ του παλατιού του Βυζαντίου και της Γεωργίας και επήλθε αστάθεια μεταξύ τους.

## Παραπομπές


## Πηγές
*William Edward David Allen (1932), *A History of the Georgian People: From the Beginning Down to the Russian Conquest in the Nineteenth Century*. Taylor & Francis, ISBN 0710069596.
*Eastmond, Antony (1998), *Royal Imagery in Medieval Georgia*. Penn State Press, ISBN 0271016280.
*Robert W. Thomson (1996), *Rewriting Caucasian History*. Oxford University Press, ISBN 0198263732.
* Vannier, Jean F. (1975), *Familles byzantines, les Argyroi: IXe-XIIe siècles*. Paris: Publications de la Sorbonne.

Κατηγορία:Οικογένεια των Αργυρών
Κατηγορία:Βυζαντινοί του 11ου αιώνα
Πανελλήνιο πρωτάθλημα κάνοε-καγιάκ σλάλομ

Το **Πανελλήνιο πρωτάθλημα κάνοε καγιάκ σλάλομ** (ορμητικών νερών) ξεκίνησε το 1999 από την Ελληνική ομοσπονδία κανοέ-καγιάκ, κατά τον πρώτο χρόνο δραστηριότητας της ανεξάρτητης ομοσπονδίας. Έως το 1998 το άθλημα υπαγόταν στην Ελληνική Κωπηλατική ομοσπονδία (Ε.Κ.Ο.Φ.Ν.Σ.), η οποία διοργάνωνε μόνο το πρωτάθλημα σπριντ.

## Διεξαγωγή πρωταθλήματος
Το πανελλήνιο πρωτάθλημα περιλαμβάνει τις παρακάτω ηλικιακές κατηγορίες:

* Ανδρών-Γυναικών (19 ετών και άνω)
* Εφήβων-Νεανίδων (17-18 ετών)
* Παίδων-Κορασίδων (15-16 ετών)

Στο πλαίσιο του πρωταθλήματος διεξάγονται τα παρακάτω αγωνίσματα: 

Τα αγωνίσματα διεξάγονται σε όλες τις ηλικιακές κατηγορίες, με εξαίρεση το αγώνισμα 3xC2 το οποίο διεξάγεται στις κατηγορίες ανδρών, εφήβων και παίδων.

## Πρωταθλήματα
Τα πρωταθλήματα διεξάγονται στον Εύηνο ποταμό, ενώ σε ελάχιστες περιπτώσεις διεξήχθησαν στην ολυμπιακή εγκατάσταση σλάλομ του Ελληνικού.

Η κατάταξη των συλλόγων και η ανάδειξη του πρωταθλητή γινόταν από τη διοργάνωση του 1999 ως αυτή του 2011 με βάση τα χρυσά μετάλλια (σε περίπτωση ισοπαλίας υπολογίζονταν τα αργυρά, ενώ σε περιπτώση νέας ισοπαλίας υπολογίζονταν τέλος τα χάλκινα μετάλλια). 

Στα αντίστοιχα χρόνια, ένα σύστημα βαθμολογίας εφαρμοζόταν στο πανελλήνιο κύπελλο. Μετά το κύπελλο του 2011 η διοργάνωση καταργήθηκε, και το σύστημα βαθμολογίας πέρασε στο πρωτάθλημα, όπου και εφαρμόζεται για την ομαδική κατάταξη από το 2012 ως σήμερα.

### Σύνολο τίτλων συλλόγων
*Νικητής βάση βαθμολογίας: 2012-σήμερα.
*Νικητής βάση μεταλλίων: 1999-2011.

## Παραπομπές


## Εξωτερικοί σύνδεσμοι
* Ελληνική Ομοσπονδία Κάνοε-Καγιάκ 


Κανοε καγιακ σλαλομ
Λαφιώνας Λέσβου

Ο **Λαφιώνας** ή η **Λαφιώνα** είναι οικισμός της Λέσβου στο Βόρειο Αιγαίο.

## Γενικά στοιχεία
Ο Λαφιώνας βρίσκεται βόρεια - βορειοδυτικά του νησιού σε υψόμετρο περί τα 210 μέτρα με θέα προς την Πέτρα και το Μόλυβο και περιβάλλεται από τα βουνά Ρούδι και Σκοτεινό. Απέχει 5 περίπου χιλιόμετρα νοτιοδυτικά από την Πέ&shy;τρα, 15 βόρεια από την Καλλονή (έδρα του δήμου) και 53 βορειοδυτικά από τη Μυτιλήνη. Ορθότερα το όνομα της κοινότητας είναι Λαθιώνας (απ' το αρχαίο ελληνικό ρήµα "λανθάνω" που σηµαίνει ξεφεύγω από την προσοχή κάποιου, κρύβοµαι).

Σε απόσταση 3 χλμ. από το χωριό, στην τοποθεσία "Τεκές", βρίσκεται η Ιερά Μονή του Αγίου Αλεξάνδρου, παλαιοχριστιανική εκκλησία του 325, που ιδρύθηκε από τον Άγιο Αλέξανδρο, πρώτο επίσκοπο Μηθύμνης.

Ως οικισμός αναφέρεται επίσημα ως *Λαφιώνα*, μετά την απελευθέρωση της Λέσβου, το 1918 στο ΦΕΚ 116Α - 28/05/1918 να προσαρτάται στην τότε κοινότητα Πέτρας. Το 1919 με το ΦΕΚ 185Α - 19/08/1919 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στην δημοτική ενότητα Πέτρας του δήμου Δυτικής Λέσβου και σύμφωνα με την απογραφή 2011 έχει 154 κατοίκους.

## Εξωτερικοί σύνδεσμοι

* Πέτρα - Λαφιώνα μέσω της Μονής Αλεξάνδρου από τον ιστότοπο https://www.topoguide.gr/.
* Πλοήγηση Λαφιώνα ανά Θέμα "Λαφιώνας (Λέσβος)" από την Δημόσια Κεντρική Βιβλιοθήκη Μυτιλήνης.

## Πηγές
* Εγκυκλοπαιδεία Υδρία-Cambridge-Ήλιος

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Δημοτικό Σχολείο Φουρφουρά

Το **Δημοτικό Σχολείο Φουρφουρά** βρίσκεται στον Φουρφουρά του νομού Ρεθύμνης και σε υψόμετρο 460 μέτρων. Οι καινοτόμες δράσεις που έχει εισαγάγει στο σχολικό πρόγραμμα το διδακτικό προσωπικό του σχολείου έχουν προσελκύσει το ενδιαφέρον του κοινού. Ανάμεσα στις δράσεις αυτές είναι και η δημιουργία "καναλιού" εκπαιδευτικής τηλεόρασης τον Οκτώβριο του 2010 με το όνομα "Τα Μικρά Αμαριωτάκια", ενώ η πρωτοβουλία αυτή στηρίχτηκε από το Υπουργείο Παιδείας, την τηλεόραση της ΝΕΤ, το Δεύτερο Πρόγραμμα του ραδιοφώνου, και πάνω από 40 ενημερωτικά κανάλια του Διαδικτύου.

## Παραπομπές


## Εξωτερικοί σύνδεσμοι
* Ιστοσελίδα του "Ρεπορτάζ χωρίς σύνορα" 
* Αρχείο ΕΡΤ: Ρεπορτάζ χωρίς Σύνορα, Το Δημοτικό Σχολείο Φουρφουρά.
Κατηγορία:Σχολεία στην Ελλάδα
Κατηγορία:Περιφερειακή ενότητα Ρεθύμνης
Θεοτόκος του Φάρου

Η **Θεοτόκος του Φάρου** ήταν Βυζαντινή εκκλησία στην Κωνσταντινούπολη. Ήταν κτισμένη στο νότιο τμήμα του Μεγάλου Παλατιού και ονομάστηκε έτσι λόγω του φάρου που βρίσκονταν δίπλα της ακριβώς. Στην εκκλησία ετούτη φυλάσσονταν μια από τις σημαντικότερες συλλογές των χριστιανικών κειμηλίων της Κωνσταντινούπολης.

## Ιστορική αναδρομή
Η Θεοτόκος του Φάρου κτίστηκε ίσως τον 8ο αιώνα. Είναι η πρώτη που μνημονεύεται στο χρονικό του Θεοφάνη Ομολογητή. Στην εκκλησία αυτή τελέστηκε ο γάμος του Λέοντα Δ΄ και της Ειρήνης της Αθηναίας.

Η εκκλησία βρισκόταν κοντά στο τελετουργικό κέντρο του Μεγάλου Παλατιού, δηλαδή κοντά στη Χρυσοτρίκλινο (αίθουσα του θρόνου) και τα γειτονικά αυτοκρατορικά διαμερίσματα. Μετά το τέλος της Εικονομαχίας ανοικοδομήθηκε και διακοσμήθηκε από τον αυτοκράτορα Μιχαήλ Γ΄. Στα εγκαίνια της νέας διακόσμησης, ίσως το έτος 864 πραγματοποίησε ομιλία ο Πατριάρχης Φώτιος Α΄.

Μαζί με τις εκκλησίες του Αγίου Στεφάνου στο Παλάτι της Δάφνης και τη Νέα Εκκλησία, η Θεοτόκος του Φάρου συντηρούσε μια από τις σημαντικότερες συλλογές χριστιανικών ιερών κειμηλίων. Κατά συνέπεια, και λόγω της εγγύτητάς της προς τα αυτοκρατορικά διαμερίσματα, έγινε μια από τις σημαντικότερες τελετουργικές τοποθεσίες του αυτοκρατορικού ανακτόρου. 

Ο ναός καταλήφθηκε το 1204 από τους Σταυροφόρους, και τα ιερά κειμήλια πέρασαν στην κατοχή του Βαλδουίνου Α΄. Διαμοιράστηκαν μέσα στις επόμενες δεκαετίες και δόθηκαν δώρο σε διάφορους ισχυρούς ηγέτες της δυτικής Ευρώπης ή εκποιήθηκαν. Ο ναός τελικά καταστράφηκε.

## Ιερά κειμήλια του Ναού
Ο ναός είχε μια από τις πλουσιότερες και σημαντικότερες συλλογές κειμηλίων. Το 940 φυλάσσονταν εδώ η ιερή Λόγχη και μέρος του Τιμίου Σταυρού. Εδώ βρίσκονταν, το ιερό Μανδήλιον το 944, τα οστά του δεξιού χεριού του Αγίου Ιωάννη του Βαπτιστή το 945, οι σάνδαλοι του Ιησού και το ιερό Κεράμιο το 960, επιστολή του Ιησού προς τον βασιλέα Άβγαρο το 1032. Σύμφωνα με μαρτυρίες, του Νικόλαου Μεσαρίτη, σκευοφύλακα του Ναού, και ταξιδιωτών όπως ο Αντώνιος του Νόβγκοροντ, η συλλογή των κειμηλίων περιελάμβανε και πολλά άλλα ιερά αντικείμενα, όπως έναν ιερό ήλο, το ακάνθινο Στεφάνι, ενδύματα του Ιησού Χριστού, τον πορφυρό μανδύα και την Κάλαμο, και ένα κομμάτι από τον ιερό Τάφο. Ως εκ τούτου, η εκκλησία αποκαλείτο από τους Βυζαντινούς με διάφορες επωνυμίες "όρος Σινά, Βηθλεέμ, Ιορδάνης, Ιερουσαλήμ, Ναζαρέτ, Βηθανία, Γαλιλαία, Τιβεριάς". 

## Παραπομπές


## Πηγές
* 
* 
* 
* 
* 

Κατηγορία:Βυζαντινή θρησκευτική αρχιτεκτονική
Κατηγορία:Βυζαντινές εκκλησίες στην Κωνσταντινούπολη
Κατηγορία:Εκκλησίες του 8ου αιώνα
Κατηγορία:Μέγα Παλάτιον
Χρυσόθεμις

Με το όνομα **Χρυσόθεμις** μπορεί να αναφέρονται:

;Πρόσωπα
* Ο Χρυσόθεμις (χαλκοπλάστης)
;Μυθολογία
* Η Χρυσόθεμις (του Αγαμέμνονα)
* Η Χρυσόθεμις (του Σταφύλου)
* Η Χρυσόθεμις (του Καρμάνορος)
; Επιστήμες
* Ο αστεροειδής 637 Χρυσόθεμις.
Μπουρμπουρέλια

Τα **μπουρμπουρέλια** είναι μίγμα διαφόρων δημητριακών όπως σιτάρι, καλαμπόκι, φασόλια, φακές, ρεβύθια, κουκιά και μπιζέλια τα οποία μαγειρεύονται παραδοσιακά στην Κεφαλονιά την ημέρα των Εισοδίων της Θεοτόκου (21 Νοεμβρίου). Το έθιμο αυτό σχετίζεται με το γεγονός ότι η γιορτή των Εισοδίων της Θεοτόκου βρίσκεται ακριβώς στο μέσον της εποχής της σποράς και γι' αυτό η Παναγία των Εισοδίων λέγεται και Παναγία η Μεσοσπορίτισσα, ενώ αποτελεί συνέχιση της προσφοράς καρπών στην αρχαία ελληνίδα θεά Δήμητρα ώστε ο επόμενος χρόνος να φέρει καλή σοδειά. 

## Πηγές
Άννα-Μαρία Σίμσον, "Βότανα, Δέντρα και Παραδόσεις της Κεφαλονιάς", Εκδόσεις Εταιρίας Φίλων Αρχαίας Σοφίας (ΕΠΤΑ), 2η έκδοση 2003, σελ. 112.

Κατηγορία:Κεφαλονιά
Κατηγορία:Θρησκευτικά έθιμα
Κατηγορία:Ελληνική κουζίνα
Κατηγορία:Επτανησιακή κουζίνα
Ο.Φ. Χολαργού

Ο **Όμιλος Φιλάθλων Χολαργού** είναι αθλητικός σύλλογος που εδρεύει στον Χολαργό. Επίσημο έτος ίδρυσής του είναι το 1947 και δραστηριοποιείται στο άθλημα του ποδοσφαίρου, διατηρώντας τμήματα ποδοσφαίρου ανδρών και ακαδημιών, ενώ στο παρελθόν διέθετε και τμήμα καλαθοσφαίρισης, καθώς επίσης και τμήμα πετοσφαίρισης και στίβου.

## Ιστορία

Ο Όμιλος Φιλάθλων Χολαργού ιδρύθηκε το 1947 ως ποδοσφαιρικό σωματείο και αρχικά αγωνίστηκε ανεπίσημα. 5 χρόνια ύστερα από την ίδρυσή του, το 1952, ο Ο.Φ. Χολαργού αναγνωρίστηκε επίσημα από την ΕΠΟ με Αριθμό Μητρώου 374 και εντάχθηκε στα πρωταθλήματα της Ε.Π.Σ. Αθηνών, ξεκινώντας από το πρωτάθλημα Γ΄ Κατηγορίας της περιόδου 1952-53. Τη σεζόν 1973-74 αγωνίστηκε για πρώτη φορά στην Α΄ Κατηγορία της ΕΠΣΑ, στην οποία επέστρεψε από τη σεζόν 1975-76.

Τη σεζόν 1983-84 κατέκτησε το πρωτάθλημα του 2ου ομίλου της Α΄ Κατηγορίας και κέρδισε την άνοδο στο Εθνικό Ερασιτεχνικό Πρωτάθλημα, όπου αγωνίστηκε τη σεζόν 1984-85. Τη σεζόν 1985-86 αναδείχθηκε εκ νέου πρωταθλητής Ε.Π.Σ. Αθηνών και κέρδισε την επάνοδο στο Εθνικό Ερασιτεχνικό Πρωτάθλημα. Τη σεζόν 1986-87 αγωνίστηκε για 2η φορά στο Εθνικό Ερασιτεχνικό Πρωτάθλημα, γνωρίζοντας ωστόσο τον υποβιβασμό.

Το 1990 αναδείχθηκε κυπελλούχος Ε.Π.Σ. Αθηνών επικρατώντας με 1-0 στον τελικό που διεξήχθη στο γήπεδο Απόστολος Νικολαΐδης της Μάχης Μαραθώνα, ενώ ήταν φιναλίστ το 1981, όταν ηττήθηκε με 2-1 στον τελικό που διεξήχθη στο Δημοτικό στάδιο Περιστερίου από τον Αθηναϊκό.

Η έδρα της ομάδας είναι το Α' Δημοτικό Στάδιο Χολαργού «Μαρκ Μαρσώ», φέροντας τιμή προς τον Γάλλο δημοσιογράφο και συγγραφέα που πρωτοστάτησε στη δημιουργία του συλλόγου.

### Παρουσία ανά σεζόν

### Τίτλοι και Διακρίσεις
***Πρωτάθλημα Α' Ε.Π.Σ. Αθηνών (3)**: 1984-85, 1986-87, 1990-91
***Κύπελλο Ε.Π.Σ. Αθηνών (1)**: 1989-90
**Φιναλιστ (1): 1980-81

## Τμήμα καλαθοσφαίρισης
Το 1982 ιδρύθηκε το τμήμα καλαθοσφαίρισης του Ο.Φ. Χολαργού.

Η ανδρική ομάδα εντάχθηκε στα επίσημα πρωταθλήματα της Ε.Σ.Κ. Αττικής, ξεκινώντας από την Ε΄ Κατηγορία στην οποία αγωνίστηκε έως και τη σεζόν 1985-86. Τις επόμενες χρονιές πραγματοποίησε μια συνεχή ανοδική πορεία στις κατηγορίες, λαμβάνοντας μέρος την περίοδο 1986-87 στη Δ' Κατηγορία, την περίοδο 1987-88 στη Γ' Κατηγορία και την περίοδο 1988-89 στη Β' Κατηγορία, κερδίζοντας την άνοδο στην Α΄ Κατηγορία, την κορυφαία κατηγορία των πρωταθλημάτων της ΕΣΚΑ.

Το 1989 αποσχίστηκε από το σύλλογο και μετονομάστηκε σε Καλαθοσφαιρικός Όμιλος Χολαργού, συνεχίζοντας τη δράση του ανεξάρτητα από τη σεζόν 1989-90.

## Τμήματα πετοσφαίρισης και στίβου
Ο Ο.Φ. Χολαργού στο παρελθόν διέθετε επίσης και τμήματα πετοσφαίρισης και στίβου.

Το 1996 αποσχίστηκαν από τον σύλλογο, συνενώθηκαν και δημιούργησαν τον Γυμναστικό Αθλητικό Σύλλογο Χολαργού, ο οποίος έκτοτε δρα ανεξάρτητα σε βόλεϊ, στίβο αλλά και άλλα αθλήματα.

## Εξωτερικοί σύνδεσμοι
* Η επίσημη ιστοσελίδα της ομάδας 

## Παραπομπές


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1947
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947
Κριτσίνι

thumb|200px|Κριτσίνια σε βιτρίνα πρατηρίου άρτου.
Το **κριτσίνι** είναι μακρόστενο, αλμυρό αρτοσκεύασμα της ιταλικής και της ελληνικής κουζίνας, το οποίο ξεροψήνεται τυλιγμένο σε σουσάμι. Παρασκευάζεται συνήθως από αλεύρι, μαγιά, νερό, ελαιόλαδο ή ηλιέλαιο, αλάτι και σουσάμι και έχει μήκος περί τα 20 εκατοστά. Πολλές φορές προστίθεται σκληρό κίτρινο τυρί, όπως παρμεζάνα, κεφαλοτύρι ή κεφαλογραβιέρα.

Στην Ιταλία, τα κριτσίνια τρώγονται σαν ορεκτικό και χρησιμοποιούνται σε διάφορες σαλάτες, συνδυασμένα συχνά με προσούτο. Στη ζύμη πολλές φορές προστίθενται σκόρδο, κρεμμύδι ή ελιές και μυρωδικά όπως ρίγανη, βασιλικός και μάραθος. Στην Ελλάδα, κριτσίνια πωλούνται από κουλουρτζήδες ή σε αρτοποιεία ή πρατήρια άρτου. Τρώγονται στο χέρι σαν κουλούρι ή σαν παξιμάδι βουτηγμένα σε ελληνικό ή γαλλικό καφέ. Στην Ελλάδα ο δημιουργός των κριτσινιων με τη μορφή που όλοι γνωρίζουμε σήμερα ήταν ο Γεώργιος. Αθ. Πάργας στη Σιθωνία Χαλκιδικής και συγκεκριμένα στο χωριό Συκιά το 1973 κατι που συνεχίζεται μέχρι και σήμερα.

## Ετυμολογία και ιστορία
Η λέξη *κριτσίνι* προέρχεται από την ιταλική *grissini*, αν και συχνά παρετυμολογείται από ηχητική μίμηση (*κριτς-κριτς*). Τα κριτσίνια προέρχονται από το Τορίνο, πρωτεύουσα της ιταλικής επαρχίας Πεδεμοντίου, όπου το καρβέλι λεγόταν *gherssa*, *grissia* ή *grizia* και αργότερα το υποκοριστικό *gherssin* (καρβελάκι). Η τελευταία λέξη έγινε στα ιταλικά *grissino* και το Τορίνο πήρε το παρατσούκλι *Grissinopoli*. Οι πρώτες αναφορές για κριτσίνια καταγράφονται στα μέσα του 14ου αιώνα, ενώ φαίνεται να ήταν διαδεδομένα από το 1600 και ύστερα. Σήμερα, το *grissino stirato* αποτελεί προϊόν Π.Ο.Π.

Σύμφωνα με την παράδοση τα πρώτα κριτσίνια έψησε ο Ιταλός αρτοποιός Αντόνιο Μπρουνέρο, υπό τις οδηγίες του ιατρού ντον Μπάλντο Πέκιο για να γιατρευτεί ο δούκας της Σαβοΐας, Βίκτωρ Αμεδαίος Β΄, από τροφική δηλητηρίαση. Έχοντας στο μυαλό του τα καρβελάκια που έφτιαχνε η μητέρα του, ο ντον Μπάλντο παρήγγειλε ένα διπλοφουρνιστό, λεπτό ψωμί, ώστε να είναι απαλλαγμένο από παθογόνους μικροοργανισμούς.

## Πηγές

## Εξωτερικοί σύνδεσμοι

### Συνταγές για κριτσίνια
*
* 

### Οδηγίες για σαλάτες
* 

* 

* 

Κατηγορία:Ιταλική κουζίνα
Κατηγορία:Ελληνική κουζίνα
Κατηγορία:Αρτοποιήματα
Χασμωδία

**Χασμωδία** είναι ένα στιχουργικό ελάττωμα που δημιουργείται όταν δύο φωνήεντα αντί να δημιουργούν με τη συνίζηση μία συλλαβή τοποθετούνται έτσι ώστε να νοούνται δύο ξεχωριστές συλλαβές. Το φαινόμενο είναι λιγότερο έντονο όταν τα φωνήεντα είναι διαφορετικά και περισσότερο έντονο όταν επαναλαμβάνεται το ίδιο φωνήεν. Η χασμωδία παρατηρείται σε πολλές γλώσσες και σε αυτές που θεωρείται πρόβλημα αντιμετωπίζεται με διάφορους τρόπους.

## Αντιμετώπιση

Προς αντιμετώπιση του φαινομένου της χασμωδίας η κάθε γλώσσα καταφεύγει σε διάφορα μέσα: (Βλ. λήμμα Φθογγικές μεταβολές)
* **Ευφωνικοί ή εφελκυστικοί φθόγγοι**, όπως για παράδειγμα το ευφωνικό /n/ στα Ελληνικά.  Οἱ ἄγγελοι λέγουσι - λέγουσι**ν** ἄγγελοι. Στα Γαλλικά το ευφωνικό /t/  και /s/:  Y a-**t**-il ?, vas-y, [va**z**i].
* **Συνίζηση**, λατ. cŏ-ăgō - cōgō.
* **Αφαίρεση**, Ν.Ελλ. πού  ΄σαι;
* '''Κράση''', Αρχ.Ελλ. καὶ ἐγώ - κἀγώ.

Κατηγορία:Φωνητική
Τζον Μάικλ Μακ Ντόνα

Ο **Τζον Μάικλ Μακ Ντόνα** (John Michael McDonagh) είναι Άγγλος σεναριογράφος και σκηνοθέτης ιρλανδικής καταγωγής, αδελφός του γνωστού θεατρικού συγγραφέα Μάρτιν Μακ Ντόνα.

Η οικογένεια Μακ Ντόνα εγκατέλειψε την Ιρλανδία λίγο πριν από τη γέννηση του Μάρτιν και κατέφυγε στο Κάμπεργουελ, ένα προάστιο του Λονδίνου. Τα παιδιά όμως  δεν έχασαν την επαφή τους με την Ιρλανδία καθώς την επισκέπτονταν κάθε καλοκαίρι. Έτσι περνούσαν τους καλοκαιρινούς μήνες μεταξύ της ιδιαίτερης πατρίδας της μητέρας τους, το Easkey στο Sligo και εκείνης του πατέρα τους, το Κονεμάρα (Connemara) στο Γκάλγουει (Galway). Ο Τζον Μάικλ εγκατέλειψε το σχολείο στα δεκαέξι του  και αποφάσισε να ασχοληθεί με τη συγγραφή. Το παράδειγμα του άλλωστε θα ακολουθήσει αργότερα και ο μικρότερος αδερφός του.

Οι γονείς τους ήταν άνθρωποι της εργατικής τάξης: Ο πατέρας τους δούλευε στις οικοδομές και η μητέρα τους ως παραδουλεύτρα.  Όταν εκείνοι επέλεξαν να συνταξιοδοτηθούν πρόωρα προκειμένου να επιστρέψουν στη γενέτειρά τους, o Τζον Μάικλ πήρε την απόφαση, μαζί με τον μικρότερο αδερφό του και αργότερα γνωστό θεατρικό συγγραφέα) Μάρτιν, να μείνουν στο Λονδίνο και να αφοσιωθούν στη συγγραφή σεναρίων. 

Έγινε ευρύτερα γνωστός με την ταινία The Guard που μεταφράστηκε στα ελληνικά ως "Εκτός νόμου και χρόνου", της οποίας ανέλαβε και τη σκηνοθεσία και το σενάριο.

## Σενάρια

**The Second Death* (μικρού μήκους-2000)
**[[Ned Kelly]]* (2003)
**[[Εκτός νόμου και χρόνου]]*, (The Guard -2011)

## Σκηνοθεσία

**The Second Death* (μικρού μήκους-2000)
**[[Εκτός νόμου και χρόνου]]*, (The Guard -2011)

## Σημειώσεις


## Πηγές
*Συνέντευξη του Μάικλ Μακ Ντόνα στον Γιάννη Ζουμπουλάκη, Τζον Μάικλ Μακ Ντόνα: «Αν πεις την αλήθεια σήμερα, μπορεί να συλληφθείς», Το Βήμα, 21 Αυγούστου 2011.

## Εξωτερικοί σύνδεσμοι

Κατηγορία:Άγγλοι σεναριογράφοι
Κατηγορία:Άγγλοι σκηνοθέτες
Κατηγορία:Άγγλοι σκηνοθέτες κινηματογράφου
Κατηγορία:Άγγλοι ιρλανδικής καταγωγής
Κατάλογος πόλεων του Ομάν

Αυτός είναι ένας **κατάλογος πόλεων του [[Ομάν]]**.

## Μεγαλύτερες πόλεις
Οι 4 μεγαλύτερες πόλεις του Ομάν είναι:
thumb|right|250px|Η πρωτεύουσα, Μασκάτ
* Μουσκάτ
* Σαλάλα
* Ματρά
* Σουρ

## Πόλεις
right|250px|Πόλεις του Ομάν
* Αδάμ
* Ας Σιμπ
* Αλ Μπουραΐμι
* Αλ Τζαζίρα
* Αλ Σουβάικ
* Μπάλα
* Αλ Χάμρα
* Μπάρκα
* Μπιντμπίντ
* Μπιντίγια
* Ντίμπα-Αλ Μπάγια
* Ντουκμ
* Χάιμα
* Ίμπρα
* Ίμπρι
* Ίζκι
* Τζαμπρίν
* Τζαλάν Μπάνι μπου Χασσάν 
* Χασάμπ
* Μάντχα
* Μαούτ
* Μανά
* Μασίρα
* Μουνταϊμπι
* Μουντέιρεμπ
* Νίζουα
* Κουριγιάτ
* Ραϊσούτ
* Ρουστάκ
* Ρούβι
* Σαχάμ
* Σίνας
* Σαΐντ
* Σαμαΐλ
* Σοχάρ
* Τουμρέιτ

Ομαν
Κατηγορία:Πόλεις του Ομάν
Σαλάλα

thumb|left|255px|Αλ-Χοσν Παλάτι των Σουλτάνων
thumb|right|255px|Λιβάνι στην αγορά
Η **Σαλάλα** ή Σαλαλά (αραβ. **صلالة**) είναι η δεύτερη μεγαλύτερη πόλη του Ομάν, μετά την Μασκάτ. Είναι η πρωτεύουσα της περιφέρειας του Ουάλι, στην επαρχία Ντοφάρ. Βρίσκεται στα νότια παράλια του Ομάν. Έχει πληθυσμό 197.169 κατοίκους.
 
* Συνταγμένες: 17° 1′ 11″ Β, 54°5′ 23″ Α

## Δείτε επίσης
* Κατάλογος πόλεων του Ομάν

Σαλαλα
Κατάλογος Κέχελ

Ο **κατάλογος Κέχελ** () είναι πλήρης χρονολογικός κατάλογος των συνθέσεων του Βόλφγκανγκ Αμαντέους Μότσαρτ που διαμορφώθηκε από τον Γερμανό μουσικολόγο Λούντβιχ Ρίτερ φον Κέχελ. Δημοσιεύτηκε για πρώτη φορά το 1862 και ο πλήρης τίτλος του ήταν *Chronologisch-thematisches Verzeichnis sämmtlicher Tonwerke Wolfgang Amade Mozarts* (). Περιλάμβανε τα πρώτα μουσικά μέτρα κάθε σύνθεσης, χειρόγραφες πηγές και αναφορές στη βιογραφία του Ότο Γιαν, στον οποίο και αφιέρωσε τον κατάλογο. 

Για την ταξινόμηση των έργων χρησιμοποιούνται οι συντομογραφίες *K* ή *KV* ακολουθούμενες από τον αριθμό καταλόγου κάθε σύνθεσης. Ο Κέχελ στηρίχθηκε στην προσωπική του συλλογή από εκδόσεις έργων του Μότσαρτ, ενώ εμπιστεύτηκε για τη σύνθεση του καταλόγου και άλλες, όπως εκείνη του γιατρού Γιόζεφ Χάουερ, του Αλοΐς Φουχς και του Λέοπολντ φον Ζονλάιτνερ. Σε επόμενες εκδόσεις του καταλόγου η χρονολόγηση αρκετών συνθέσεων αναθεωρήθηκε και ο κατάλογος εμπλουτίστηκε σημαντικά με πρόσθετες πληροφορίες. Η δεύτερη έκδοση, του Πάουλ φον Βάλντερζι, δημοσιεύτηκε το 1905 στη Λειψία. Ακολούθησαν οι εκδόσεις του Άλφρεντ Άινσταϊν (1937, 1958, 1961) και των Φραντς Γκίγκλινγκ, Αλεξάντερ Βάινμαν και Γκερντ Ζίβαρς  (1964, 1965, 1983).

## Παραπομπές


## Εξωτερικοί σύνδεσμοι
*Κατάλογος Κέχελ

Κεχελ
Κεχελ
Πεύκη η βαριά

Η **Πεύκη η βαρύξυλος** (λατ. **pinus ponderosa**) είναι ένα μεγάλο είδος πεύκου που απαντάται στη δυτική βόρεια Αμερική, και καθορίζεται από την τοπολογία των βουνών. Βρίσκεται στους Μαύρους Λόφους της Νότιας Ντακότα, στα Βραχώδη Όρη καθώς και στη Σιέρρα Νεβάδα και την οροσειρά Κασκέιντ. Παρουσιάζει αρκετές διαφορετικές ποικιλίες και χωρίζεται σε τέσσερα υποείδη. To είδος ανακαλύφθηκε αρχικά από τον Ντέιβιντ Ντάγκλας το 1826 και περιγράφηκε το 1836 από τον Λώσον. Πρόκειται για το ψηλότερο είδος πεύκου.

## Περιγραφή
Η Πεύκη η βαρύξυλος έχει χαρακτηριστικό κορμό, ο οποίος, σε αντίθεση με άλλα κωνοφόρα, είναι πορτοκαλί, με τις ρωγμές στο κορμό να διαγράφονται με μαύρο χρώμα. Οι ρωγμές χωρίζουν τον  κορμό σε παραλληλόγραμμες, επιμήκεις πλάκες. Οι βελόνες είναι μακριές, με μήκος από 7 μέχρι 25 εκατοστά και αναπτύσονται σε τούφες δύο ή τριών ή ακόμη και μέχρι πέντε, ανάλογα με το υπόειδος. Τα κουκουνάρια ωριμάζουν σε δύο χρόνια. Είναι ως επί το πλείστον κόκκινα-καφέ και σχεδόν άμισχα.

Πρόκειται για μεγάλα δέντρα. Τον Ιανουάριο του 2011, ένα πεύκο στο Όρεγκον μετρήθηκε να έχει ύψος 81,79 μέτρα, μέτρηση που επιβεβαιώθηκε με την αναρρίχηση στο δέντρο και την μέτρησή του με ταινία. Αυτό το δέντρο είναι το ψηλότερο γνωστό πεύκο γενικότερα. Πριν ψηλότερο πεύκο θεωρούταν ένα δέντρο του είδους Πεύκη η λαμπερτιανή (Pinus lambertiana).

## Πηγές
*The gymnosperm database Pinus Ponderosa, 2011, ανακτήθηκε τις 2 Ιανουαρίου 2012
*Λεξικόν φυτολογικόν Γενναδίου, Αθήνα 1914

## Παραπομπές


## Εξωτερικοί σύνδεσμοι
* 

Κατηγορία:Πευκοειδή
Κατηγορία:Δέντρα
Κατηγορία:Χλωρίδα της Βόρειας Αμερικής
Κατηγορία:Σύμβολα της Μοντάνα
I Saw Mommy Kissing Santa Claus

Το **I Saw Mommy Kissing Santa Claus** είναι αμερικάνικο χριστουγεννιάτικο τραγούδι με μουσική και στίχους του Τόμμι Κόννορ. 

Το αρχικό τραγούδι ηχογραφήθηκε από τον Τζίμμι Μπόιντ στις 15 Ιουλίου 1952, όταν ήταν 13 ετών. Το τραγούδι έφθασε στην πρώτη θέση των *[[Billboard]]* Charts, τον Δεκέμβριο του 1952, και στα τσαρτ του *[[Cash Box]]*, στις αρχές του επόμενου έτους. Το τραγούδι χρησιμοποιήθηκε από την Saks Fifth Avenue για να προωθήσει την χριστουγεννιάτικη κάρτα της, η οποία είχε σκίτσο του Πέρρι Μπάρλοου, που εργαζόταν για την *[[The New Yorker]]* για πολλές δεκαετίες.

Το τραγούδι περιγράφει τη σκηνή, όπου ένα παιδί κατεβαίνει από το δωμάτιο του για να δει τη μητέρα του να φιλά τον «Σάντα Κλάους».

Το τραγούδι του Μπόιντ είχε καταδικαστεί από τη Ρωμαϊκή Καθολική Εκκλησία στην Βοστόνη όταν κυκλοφόρησε, με τη δικαιολογία ότι αναμιγνύει φιλιά και Χριστούγεννα, αγνοώντας ότι το γκι, κάτω από το οποίο πολλά ζευγάρια φιλιούνται, είναι παραδοσιακά κρεμασμένο σε πολλά σπίτια κατά τη διάρκεια των Χριστουγέννων. Ο Μπόιντ αναγκάστηκε να δώσει εξηγήσεις σε συνάντηση με την Αρχιεπισκοπή. Μετά τη συνάντηση, η απαγόρευση ήρθη.

## Εκδοχή του Σπάικ Τζόουνς

Μια λιγότερη επιτυχημένη εκδοχή του τραγουδιού κυκλοφόρησε το 1952 από τον Σπάικ Τζόουνς (με φωνητικά του Τζωρτζ Ροκ στην φωνή του μικρού αγοριού στο hit του Σπάικ *[[All I Want For Christmas Is My Two Front Teeth]]*). Ο Τζόουνς επίσης ηχογράφησε μια παρωδία για προσωπική απόλαυση, ονόματι *I Saw Mommy Screwing Santa Claus*.

## Επανεκτελέσεις

Γνωστές εκδοχές του τραγουδιού κυκλοφόρησαν από τους Ronettes, Μόλλι Μπι, The Beverley Sisters και Τζάκσον 5. Οι Ρέμπα ΜακΕντάιρ, Έιμι Γουάινχαουζ, Τζων Μέλλενκαμπ, Τζων Πριν, The Cheetah Girls, Bif Naked, Τζέσσικα Σίμπσον, Τερέσα Μπρέβερ, Ρίκα Φουκάμι, Secret Chiefs 3 και Ντιόν Μπρόμφιλντ επίσης το εκτέλεσαν. Οι Ρου Πολ και Κιπ Αντόττα επίσης ηχογράφησαν εκδοχές με διαφορετικούς στίχους με τίτλο *I Saw Daddy Kissing Santa Claus*.

### Διεθνείς εκδοχές

* Δανικά: *Jeg så julemanden kysse mor* (κείμενο στα δανικά: Σουσάν Πάλσμπο)
* Φινλανδική: *Kun joulupukki suukon sai* (κείμενο στα φινλανδικά: Σαούκκι)
* Γαλλική: *[[Céline Dion chante Noël|J'ai vu maman embrasser le Père Noël]]*
* Νορβηγική: *Jeg så mamma kysse nissen* (κείμενο στα νορβηγικά: Φιλίπ Α. Κρους)
* Σουηδική: *Jag såg mamma kyssa tomten*
* Μεξικανική: *Hoy vi a Santa Claus besar a mamá* (κείμενο στα ισπανικά: Ανιμπάλ Πάστορ)

## Ταινία
Το 2001, κυκλοφόρησε μια ομώνυμη ταινία βασισμένη στην ιστορία του τραγουδιού.

## Παραπομπές


## Εξωτερικοί σύνδεσμοι
* Στίχοι του *[https://web.archive.org/web/20101225033133/http://www.christmassongswords.com/i-saw-mommy-kissing-santa-claus-songs.htm I Saw Mommy Kissing Santa Claus]*

Κατηγορία:Χριστουγεννιάτικα τραγούδια
Κατηγορία:Αμερικανικά τραγούδια
Κατηγορία:Νούμερο 1 singles στις Ηνωμένες Πολιτείες
Πάνος Κιάμος

Ο **Πάνος Κιάμος** (Αθήνα, 4 Οκτωβρίου 1975) είναι Έλληνας λαϊκός τραγουδιστής.

## Βιογραφία
Γεννήθηκε και μεγάλωσε στην Αθήνα. Από μικρό παιδί του άρεσε το τραγούδι και παρόλο που είχε περάσει στην Ιατρική Σχολή προτίμησε να ασχοληθεί με αυτό. Μετά από λίγο καιρό άρχισε να εμφανίζεται στα μεγαλύτερα νυχτερινά κέντρα διασκέδασης μαζί του εμφανίζονταν μεγάλα ονόματα της ελληνικής μουσικής, όπως οι Μάκης Χριστοδουλόπουλος και Ελένη Δήμου.

Το πρώτο CD του κυκλοφόρησε το 1998 με τίτλο  «Ένας έρωτας λατρεία και ανάγκη». Από αυτό το CD ξεχώρισαν 2 τραγούδια: "Όλα για σένανε μιλάνε" και "Τρελός για σένα".

## Προσωπική ζωή
Με την πρώην σύζυγο του, Ζαχαρούλα Μουρκογιάννη (ήταν παντρεμένοι από το 2008 μέχρι το 2020) απέκτησε τρία παιδιά: την Λιάνα (γενν. 2008), τον Βασίλη (γενν. 2010) και τον Κωνσταντίνο (γενν. 2011).

## Δισκογραφία
* Ένας έρωτας και ανάγκη (1998)
* Δεν είσαι μόνη (1999)
* Του έρωτα φεγγάρια (2000)
* Της νύχτας το όνειρο (2002)
* Το γέλιο σου κλαίει (2003)
* Είσαι παντού και Χωρίς νερό μπορώ (2005)
* Μόνιμα ερωτευμένος (2006)
* Γύρνα σε μένα (2007)
* Για αγάπη ετοιμάσου (2008)
* Οι δικές μας νύχτες (2009)
* Θα ζήσω για μένα (2010)
* Ολοκαίνουριος (2011)
* Κρύσταλλα (2012)
* Δεν θέλω επαφή (2013)
* Από αστέρι σε αστέρι (2015)
* Πάνος Κιάμος (2018)
* Εχω κάτι να σου πω (2023)
Πηγή: 

## Συμμετοχή σε σειρές
• Οι Αναιδέστατοι (1999) 
*Δύο Ξένοι (1997-1999)
*Η ώρα η καλή (2004-2007)
*Ένας Μήνας και κάτι (2007-2008)

## Παραπομπές


## Πηγές
Επίσημη Ιστοσελίδα

Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Λαϊκοί τραγουδιστές
Αγλαύρειο

Το **Αγλαύρειο** ή **Αγραύλειο** ήταν ιερό αφιερωμένο στην Άγλαυρο. Βρίσκονταν στον περίπατο, ένα μονοπάτι κάτω από την Ακρόπολη. 
## Περιγραφή
Αρχικά το Ιερό της Αγλαύρου τοποθετούνταν λανθασμένα και από παρεξήγηση μιας τοπογραφικής περιγραφής του Παυσανία, στο σπήλαιο της Μυκηναϊκής πηγής. Από νεότερες ανασκαφές του 1983 που διενήργησε ο Γεώργιος Δοντάς και η Αρχαιολογική Εταιρεία ξέρουμε ότι το ιερό βρίσκονταν στο μεγάλο σπήλαιο στην ανατολική πλαγιά της Ακρόπολης. Εκεί ανακαλύφθηκε μαρμάρινος κίονας και επιγραφή που χρονολογείται στο έτος του άρχοντα Πολυεύκτου και μνημονεύει την ιέρεια Τιμοκτίτη, θυγατέρα του Πολύνικου από τις Αφίδνες. 

Στο Ιερό της Αγλαύρου τελούνταν η ετήσια γιορτή των Αγλαυρίων, και πιθανόν στην τελετή αυτή να ορκίζονταν οι έφηβοι που ενηλικιώνονταν. Σύμφωνα με την παράδοση ορκίζονταν να υπερασπιστούν την πατρίδα και να τιμούν τους νόμους, δίνοντας τον της Αγλαύρου όρκο.

## Παραπομπές


## Εξωτερικοί σύνδεσμοι
* Συλλογή κειμένων περί του Αγλάυρειου 

Κατηγορία:Ακρόπολη Αθηνών
Κατηγορία:Αρχαία ιερά της Αθήνας
Don't Stand Another Chance

Το **Don't Stand Another Chance** είναι το κύριο single από το άλμπουμ της Τζάνετ Τζάκσον, *[[Dream Street (άλμπουμ, Τζάνετ Τζάκσον)|Dream Street]]*. Αυτό είναι το δεύτερο single της Τζάνετ που έφθασε στις πρώτες δέκα θέσεις του Hot R&B/Hip-Hop Songs Chart φθάνοντας στην ένατη θέση, το 1984. Για πρώτη φορά, η Τζάκσον είχε συμπεριλάβει το τραγούδι στο *[[Rock Witchu Tour]]*.

Το τραγούδι γράφτηκε από την Τζάνετ Τζάκσον, μαζί με τον Μάρλον Τζάκσον και τον μουσικό Τζων Μπαρνς. Ο Μάρλον Τζάκσον επίσης ήταν παραγωγός του single και εκτέλεσε backing φωνητικά με τους αδερφούς του, Μάικλ, Τίτο και Τζάκι.

## Τσαρτ

## Επίσημες Εκδοχές/Remixes

* Album Version (4:18)
* Remixed Version (6:52)
* Dub Version (6:52)

Μερικά από τα singles στο B-side *Rock 'n' Roll* δεν είναι διαθέσιμα αλλού.

## Παραπομπές


Κατηγορία:Τραγούδια του Μάικλ Τζάκσον
Κατηγορία:Singles του 1984
Κατηγορία:Τραγούδια του 1984
Κατηγορία:Singles της A&M Records
Working Day and Night

Το **Working Day and Night** είναι τραγούδι του Μάικλ Τζάκσον, από το πέμπτο του άλμπουμ, *[[Off the Wall (άλμπουμ)|Off the Wall]]*. Το τραγούδι γράφτηκε και παράχθηκε από τον Τζάκσον. Το τραγούδι δεν είχε κυκλοφορήσει ως single αλλά εμφανίστηκε συχνά στο ραδιόφωνο και σε ταινίες, καθώς και στο βιντεοπαιχνίδι *[[Michael Jackson: The Experience]]*. Ο Γουίλ Σμιθ χρησιμοποίησε στοιχεία του τραγουδιού για το *Can You Feel Me* από το άλμπουμ *[[Willennium]]*.

κατηγορία:Τραγούδια του Μάικλ Τζάκσον
Κατηγορία:Τραγούδια του 1979
Κατηγορία:Disco τραγούδια
Πανελλήνιο πρωτάθλημα κάνοε-καγιάκ σπριντ

Το **Πανελλήνιο πρωτάθλημα κάνοε καγιάκ σπριντ** (παλαιότερα ονομαζόταν κάνοε καγιάκ ήρεμων νερών και κάνοε καγιάκ flatwater) ξεκίνησε σαν ανεξάρτητο από την κωπηλασία το 1991 από την Ελληνική Κωπηλατική ομοσπονδία (Ε.Κ.Ο.Φ.Ν.Σ.), η οποία είχε την εποπτεία του αθλήματος από το 1987 ως το 1998. Έως το 1991 αγωνίσματα Κάνοε-Καγιάκ γίνονταν στα πλαίσια των πανελλήνιων πρωταθλημάτων Κωπηλασίας. Το 1998 ιδρύεται η Ελληνική Ομοσπονδία Κάνοε-Καγιάκ (Ε.Ο.Κ.Κ.) κι αναλαμβάνει τη διοργάνωση πρωταθλημάτων από το 1999. Είναι το παλαιότερο πρωτάθλημα, καθώς εκείνο του σλάλομ ξεκίνησε το 1999.

## Διεξαγωγή πρωταθλήματος
Το πανελλήνιο πρωτάθλημα περιλαμβάνει τις παρακάτω ηλικιακές κατηγορίες:

* Ανδρών-Γυναικών (19 ετών και άνω)
* Εφήβων-Νεανίδων (17-18 ετών)
* Παίδων-Κορασίδων (15-16 ετών)

Στο πρόγραμμα των αγώνων διεξάγονται τα παρακάτω αγωνίσματα: 

*Σε άνδρες, έφηβους, παίδες:
:: K1 - K2 - K4 - C1 - C2 1000 μέτρων
:: K1 - K2 - C1 200 μέτρων

*Σε γυναίκες, νεάνιδες, κορασίδες:
:: K1 - K2 - K4 500 μέτρων
:: K1 200 μέτρων

## Πρωταθλήματα
Τα πρωταθλήματα σπριντ διεξάγονταν στη λίμνη των Ιωαννίνων από την πρώτη διοργάνωση του 1991 έως αυτή του 2005. Από το 2006 διεξάγονται πλέον κάθε χρόνο στο Ολυμπιακό Κωπηλατοδρόμιο Σχοινιά.

Ο νικητής σύλλογος των αγώνων κάνοε-καγιάκ έχει αναδειχθεί με δύο τρόπους στην ιστορία των αγώνων. 

Στο πρώτο πρωτάθλημα του 1991 υπήρξε βαθμολογία συλλόγων στην οποία πρώτευσε ο ΝΟΒΑ, που αναδείχθηκε και πολυνίκης (περισσότερα χρυσά μετάλλια) των αγώνων. 

Από το 1992 ως το 1996 η ομαδική κατάταξη γινόταν βάση χρυσών μεταλλίων (σε περίπτωση ισοπαλίας υπολογίζονταν τα αργυρά, ενώ σε περίπτωση νέας ισοπαλίας υπολογίζονταν τέλος τα χάλκινα μετάλλια). 

Στα πρωταθλήματα 1997 και 1998 χρησιμοποιήθηκε σύστημα βαθμολογίας με νικητή το ΝΟΒΑ, ενώ πολυνίκης και στις δύο αυτές διοργανώσεις αναδείχθηκε ο ΝΟ Χαλκίδας. 

Από το 1999 ως το 2011 το σύστημα βαθμολογίας εφαρμόζεται στις νεοσύστατες διοργανώσεις πανελληνίων κυπέλλων, ενώ στο πρωτάθλημα η κατάταξη γίνεται και πάλι με βάση τα χρυσά μετάλλια. 

Από το 2012 και ύστερα από την κατάργηση του κυπέλλου, η βαθμολογία επιστρέφει στο πρωτάθλημα και ισχύει έως σήμερα

Μόνο για τα έτη 2023 και 2024 παράλληλα με τον πρωταθλητή, επέστρεψε και η κατάταξη βάσει των μεταλλίων, με τον σύλλογο που πρωτεύει σε αυτή να ανακηρύσσεται πολυνίκης. Από το 2025 βραβεύεται και πάλι μόνο ο πρωταθλητής σύλλογος βάσει της βαθμολογίας. Αναλυτικά ο τρόπος ανάδειξης των νικητών συλλόγων:
*Πρωταθλητής βάση βαθμολογίας: 1991, 1997, 1998, 2012-2022, 2025-.
*Πρωταθλητής βάση μεταλλίων: 1992-1996, 1999-2011.
*2023 και 2024: ανάδειξη πρωταθλητή και πολυνίκη συλλόγου.

### Σύνολο τίτλων πρωταθλητών συλλόγων

* Ο Ν.Ο. Χανίων κατέκτησε τον τίτλο του πολυνίκη κατά τα δύο έτη που ίσχυσε η βράβευση του (2023 και 2024).

## Παραπομπές


## Εξωτερικοί σύνδεσμοι
* Ελληνική Ομοσπονδία Κάνοε-Καγιάκ


Κανοε Καγιακ Σπριντ
Κατηγορία:Κανόε καγιάκ στην Ελλάδα
Διπλή στήλη των Σενέκα του νεώτερου και Σωκράτη (Αρχαιολογικά Μουσεία του Βερολίνου SK 391 (R 106))

Η Ρωμαϊκή **διπλή στήλη του Σενέκα και Σωκράτη** που φιλοξενείται στα Αρχαιολογικά Μουσεία του Βερολίνου με αριθμό καταλόγου SK 391 (R 106) είναι έργο του 3ου αιώνα και το μοναδικό γλυπτό για το οποίο είμαστε σίγουροι ότι εικονίζει Σενέκα. Φέρει επιγραφές στα ρωμαϊκά και ελληνικά. Το δεύτερο πρόσωπο είναι του Σωκράτη. 
## Περιγραφή
Οι δύο κεφαλές είναι ενωμένες στο πίσω κρανίο, στο σβέρκο και στην ωμοπλάτη. Οι δύο άνδρες είναι ντυμένοι επάνω από τον αριστερό ώμο με μανδύα του ρήτορα και φιλοσόφου. Ο γενειοφόρος Σωκράτης φοράει και δεύτερο ρούχο κάτω από τον μανδύα. Ο Σενέκας παρουσιάζεται χωρίς γενειάδα, φαλακρός και με ρυτιδωμένο μέτωπο.  
## Ερμηνεία
Η διπλή στήλη συγκαταλέγεται στον δημοφιλή τύπο των Ερμών, συγκεκριμένα της διπλής στήλης που τοποθετούνταν σε δημόσιους χώρους στην Ελλάδα και σε ιδιωτικά κτίρια στην Ρώμη των αρχαίων χρόνων.

## Ιστορική τοποθέτηση
Το έργο χρονολογείται στις αρχές του 3ου αιώνα, το πρωτότυπο της κεφαλής του Σενέκα όμως πιστεύεται ότι είναι αρχαιότερο και ανέρχεται στο έτος 50 με 60, όταν ο Σενέκας ήταν ακόμα εν ζωή.

## Δείτε ακόμα

* Απεικονίσεις του Σωκράτη στην τέχνη και τη λαϊκή κουλτούρα

## Πηγές

* Max Kunze: *Doppelherme des Sokrates und Seneca*, in: Staatliche Museen zu Berlin. Preußischer Kulturbesitz. Antikensammlung (Hg.): *Die Antikensammlung im Pergamonmuseum und in Charlottenburg*. von Zabern, Mainz 1992, ISBN 3-8053-1187-7, S. 215f.
* *[http://diglit.ub.uni-heidelberg.de/diglit/berlin1891/0171 Socrates und Seneca]*. In: Königliche Museen zu Berlin (Hrsg.), Alexander Conze (Vorarbeit): *Beschreibung der antiken Skulpturen mit Ausschluss der pergamenischen Fundstücke*. Spemann, Berlin 1891, S. 158–159. (Verzeichnis-Nr. 391)

Κατηγορία:Εκθέματα στο Πέργκαμονμουζέουμ, Βερολίνο
Κατηγορία:Έργα γλυπτικής
Ψευδοκλητείας γραφή

Στην Αρχαία Αθήνα κατά το Αττικό Δίκαιο **ψευδοκλητείας γραφή** λεγόταν η αγωγή την οποία είχε δικαίωμα να ασκήσει ο εναγόμενος κατά του ενάγοντος και των μαρτύρων του (κλητήρων), στις περιπτώσεις που η κλήτευσή του για την ημέρα της δίκης  είτε δεν είχε γίνει καθόλου, είτε είχε γίνει αντικανονικά, την πλήρη ευθύνη της οποίας έφερε ο  ενάγων και οι μάρτυρές του.

Η εκδίκαση τέτοιων υποθέσεων ανήκε στην αρμοδιότητα των θεσμοθετών. Στη περίπτωση που μια τέτοια αγωγή γινόταν δεκτή, τότε μπορούσε να επιβληθεί στους ενόχους ποινή ατιμίας. Η ποινή αυτή επιβαλλόταν υποχρεωτικά σε όποιον είχε υποπέσει τρεις φορές στο ίδιο αδίκημα, κατά την αρχαία έκφραση *«ψευδοκλητείας τρις οφλείν»*.

## Δείτε επίσης
* Απρόσκλητος δίκη

## Πηγές
* *Εγκυκλοπαίδεια Πάπυρος Larousse Britannica*, τόμ. 61ος, σελ. 410

Κατηγορία:Αττικό Δίκαιο
Ψευδομαρτυριών δίκη

Στην αρχαία Αθήνα κατά το Αττικό Δίκαιο με την ονομασία **ψευδομαρτυριών δίκη** χαρακτηριζόταν η δίκη εκείνη όπου κατηγορούμενοι ήταν μάρτυρες άλλης δίκης ή δικών που είχαν υποπέσει στο αδίκημα της ψευδομαρτυρίας. Όταν οι ενδείξεις ψευδομαρτυρίας, βάσει των οποίων γινόταν η δίκη επαληθεύονταν τότε η απόφαση που είχε προηγουμένως εκδοθεί ακυρωνόταν και ακολουθούσε προσδιορισμός νέας δικασίμου.

Σημειώνεται ότι όποιος καταδικαζόταν για το αδίκημα της ψευδομαρτυρίας τρεις φορές τότε καταδικαζόταν και με την ποινή της ατιμίας.

## Πηγές
* "Εγκυκλοπαίδεια Πάπυρος Larousse Britannica" τομ. 61ος, σελ.411.

Κατηγορία:Αττικό Δίκαιο
Ψευδεγγραφής γραφή

Στην αρχαία Αθήνα κατά το Αττικό Δίκαιο με την ονομασία **ψευδεγγραφής γραφή** χαρακτηριζόταν η αγωγή που μπορούσε να ασκήσει οποιοσδήποτε ελεύθερος πολίτης που θεωρούσε ότι κακώς είχε συμπεριληφθεί το όνομά του στον κατάλογο των οφειλετών του Δημοσίου, που τότε ήταν σε δημόσια θέα, στρεφόμενος εναντίον οποιουδήποτε είχε κάνει την εγγραφή, ή προκάλεσε την ψευδή εγγραφή.

Την αρμοδιότητα της εκδίκασης τέτοιων υποθέσεων είχαν οι θεσμοθέτες. Στη περίπτωση που κατά την εκδίκαση αποκαλυπτόταν τέλεση τέτοιου αδικήματος αμέσως σβηνόταν το όνομα του ενάγοντος και στη θέση του γραφόταν το όνομα του υπόλογου της πράξης και μάλιστα για το ίδιο ποσό που φερόταν σε βάρος του ενάγοντος, όπως τούτο αναφέρει και ο Αριστοτέλης στο έργο του "Αθην. Πολιτεία".

## Παραπομπές

## Πηγές
* "Εγκυκλοπαίδεια Πάπυρος Larousse Britannica"  τομ.61ος, σελ.409.

Κατηγορία:Αττικό Δίκαιο
Στήλη του Θρασέα και της Ευανδρίας (Αρχαιολογικά Μουσεία του Βερολίνου SK 738 (K 34))

Η επιτύμβια **στήλη του Θρασέα και της Ευανδρίας** που φιλοξενείται στα Αρχαιολογικά Μουσεία του Βερολίνου είναι αρχαιολογικό εύρημα από τον Κεραμεικό της Αθήνας. Ήταν μέρος της συλλογής Σαβούρωφ και αγοράστηκε από το μουσείο το 1884.
 
## Περιγραφή
Η στήλη είναι από πεντελικό μάρμαρο. Εικονίζει τρία πρόσωπα μπροστά σε ναΐσκο. Στο αέτωμα υπάρχει επιγραφή με τα ονόματα του Θρασέα και της συζύγου του, Ευανδρίας. Αριστερά στέκει ο γενειοφόρος Θρασέας Περιθοίδης (από τον δήμο των Περιθοιδών), ντυμένος με μακρύ μανδύα, ενώ δεξιά κάθεται σε σκαμνί με μαξιλάρι η Ευανδρία, ντυμένη με μανδύα και χιτώνα. Αντικρίζουν ο ένας τον άλλο στα μάτια, ενώ αποχαιρετίζονται δίνοντας το δεξί χέρι, ως δείγμα του συζυγικού δεσμού που δεν χωρίζει ούτε ο θάνατος. Ανάμεσά τους στο βάθος εικονίζεται μια υπηρέτρια που πενθεί.

## Παραπομπές


## Πηγές
* Elisabeth Rohde: *Griechische und römische Kunst in den Staatlichen Museen zu Berlin*. Henschelverlag, Berlin 1968, S. 88.
* Max Kunze: *Grabrelief des Thraseas und der Euandria*. In: Staatliche Museen zu Berlin. Preußischer Kulturbesitz. Antikensammlung (Hrsg.): *Die Antikensammlung im Pergamonmuseum und in Charlottenburg*. von Zabern, Mainz 1992, ISBN 3-8053-1187-7, S. 114–115.
* *[http://diglit.ub.uni-heidelberg.de/diglit/berlin1891/0290 Grabrelief des Thraseas und der Euandria]*. In: Königliche Museen zu Berlin (Hrsg.), Alexander Conze (Vorarbeit): *Beschreibung der antiken Skulpturen mit Ausschluss der pergamenischen Fundstücke*. Spemann, Berlin 1891, S. 277. (Verzeichnis-Nr. 738)

Κατηγορία:Εκθέματα στο Πέργκαμονμουζέουμ, Βερολίνο
Κατηγορία:Στήλες
Κατηγορία:Αρχαία Αττική